catastrofice din presă. A rămas unul pe gsp.ro, cred că l-au scăpat așa în lume, la cald. Tot ce a venit după aia a fost mai concesiv. N-am înțeles nota lui Rațiu, i-au dat 4. Băiatul ăsta l-a avut în grijă pe cel mai valoros jucător columbian, cu o cotă colosală față de orice tricolor de-al nostru, pe Luis Diaz de la Liverpool. Iar acesta, cu toate șarjele sale, a fost mai degrabă pericol potențial, nu o dată controlat de Rațiu. De exemplu, la primul gol, l-a blocat în careu, scoțând mingea afară din 16, de unde un adversar fără om pe el a găsit centrarea decisivă. Nu i se poate imputa lui Rațiu. Apoi, celelalte goluri primite au avut alți actori de o parte și de alta. Deci fără gol sau pasă de gol pentru omul lui Rațiu - și ce om! - iar Rațiu nu ia notă de trecere pe gsp.ro! În ceea ce privește asaltul de final, să fim onești, acesta a avut loc pe fondul unor schimbări pentru rularea lotului. Desigur, e valabil și pentru noi, numai că - iar asta ar putea să sune depreciativ - la noi nu e greu să avem rezerve de valoarea titularilor!
Revin la turneul de tenis de la Miami, că suntem în buza semifinalelor, iar la masculin ni se pregătește ceva. În lipsa lui Djokovic, restul din Top 5 ATP zburdă. Astfel, sunt șanse să ajungă în penultimul act exact primii 4 favoriți. O semifinală deja se știe la ora la care scriu aceste rânduri, iar cealaltă se va ști la ora la care le citiți dumneavoastră. Prima este Sinner (favorit #2) - Medvedev (#3), în timp ce pe partea cealaltă vin tare Alcaraz (#1) și Zverev (#4), în calea lor aflându-se Dimitrov, respectiv Marozsan, ultimul fiind surpriza acestui Masters. Între timp, Zverev a câștigat primul set cu jucătorul maghiar, deci un prim pas spre înfăptuirea careului de ași a fost făcut.